b'\n_START_ARTICLE_\nTransNamib\n_START_PARAGRAPH_\nTransNamib je upravljavec \xc5\xbeelezni\xc5\xa1kega omre\xc5\xbeja Namibije, holding, ki zagotavlja tovorni promet po \xc5\xbeeleznici in cesti, pa tudi potni\xc5\xa1ki promet. Njegova uprava je v Windhoeku.\n_START_SECTION_\nZgodovina\n_START_PARAGRAPH_\nZgodovina \xc5\xbeelezni\xc5\xa1kega prometa v Namibiji se je za\xc4\x8dela z majhno rudarsko progo v Cape Crossu leta 1895, progo je zgradila dru\xc5\xbeba Damaraland Guano za trgovske namene._NEWLINE_Prvi ve\xc4\x8dji \xc5\xbeelezni\xc5\xa1ki projekt se je za\xc4\x8del leta 1897, ko je nem\xc5\xa1ki kolonialni organ zgradil 600 mm \xc5\xa1iroko progo, dolgo 383 km, ki je povezala Swakopmund z Windhoekom. Odprta je bila 19. junija 1902._NEWLINE_Vzporedno s to vladno pobudo je bil med letoma 1903 in 1906 odprt rudnik Otavi in zgrajena \xc5\xbeeleznica (O.M.E.G.) Otavi od Swakopmunda na Tsumeba prek Otavija ter leta 1907/08 odcep od Otavija do Grootfonteina, tirna \xc5\xa1irina je bila 600 mm._NEWLINE_Nem\xc5\xa1ke kolonialne \xc5\xbeeleznice so prevzele vse \xc5\xbeeleznice v Ju\xc5\xbeni Afriki po prvi svetovni vojni in jih povezale v mre\xc5\xbeo. Po osamosvojitvi Namibije je nadzor nad nacionalnim \xc5\xbeelezni\xc5\xa1kim omre\xc5\xbejem prevzela TransNamib in je bilo \xc5\xbee predelano na tirno \xc5\xa1irino 1067 mm.\n_START_SECTION_\nObratovanje\n_START_PARAGRAPH_\nTransNamib upravlja 2883 km \xc5\xbeelezni\xc5\xa1kih prog od leta 1995. Od takrat se je omre\xc5\xbeje \xc5\xa1e dodatno raz\xc5\xa1irilo na severno obmo\xc4\x8dje. Obratuje na tirni \xc5\xa1irini 1067 mm. \xc4\x8ceprav je poudarek predvsem na tovornem prometu, je potni\xc5\xa1ki promet pomemben sestavni del in deluje pod logotipom Starline. "Desert Express" je turisti\xc4\x8dni vlak za povezavo Windhoeka s Swakopmundom._NEWLINE_\xc5\xbdelezni\xc5\xa1ki muzej TransNamiba je v Windhoeku. _NEWLINE_Na za\xc4\x8detku leta 2011 je bila glavna proga Karasburg\xe2\x80\x93Ariamsvlei po\xc5\xa1kodovana zaradi nenadne poplave, pa tudi del proge Seeheim\xe2\x80\x93L\xc3\xbcderitz; promet je bil prekinjen.'